Ožďany

Ožďany [oĵdjani], (hungare Osgyán [oŝdjAn]) estas vilaĝo kaj municipo en Slovakio.

 Situo 
Ožďany situas laŭ rojo, laŭ ĉefvojo Lučenec-Rimavská Sobota, fervojo preteriras. Rimavská Sobota troviĝas je 10, Lučenec je 20 km.

 Historio 
La loko estis loĝata jam dum la paleolitiko kaj bronzepoko. La unua mencio okazis pri la vilaĝo en 1265, poste en 1332 en formo "Osyan". Tiutempe ankaŭ fortikaĵo konstruiĝis, kiun la husanoj okupis en la 15-a jarcento. En 1460 Matiaso la 1-a reokupis ĝin. En 1604 la Habsburgoj venkis la hajdukojn, la vilaĝo cindriĝis. En la 17-a jarcento gimnazio ekfunkciis kaj en nekonata tempo la komunumo iĝis kampurbo. En 1910 laŭ la popolnombrado vivis en Osgyán 1429 homoj, (1358 hungaroj, 65 slovakoj, 4 germanoj kaj aliaj). Ĝis Traktato de Trianon la komunumo apartenis al Hungara reĝlando, al Gömör kaj Kis-Hont, al distrikto de Rimavská Sobota, poste al Ĉeĥoslovaka respubliko. Inter 1938-1945 Ožďany rehungariĝis. La unua Arbitracio de Vieno deklaris, ke tiuj komunumoj, kie la hungaroj vivas en majoritato, apartenu al Hungario. Post la 2-a mondmilito la hungaroj iĝis senrajtaj laŭ Dekretoj de Beneš. Ekde 1993 Ožďany apartenas al Slovakio. En 2001 vivis tie 1577 homoj, (1049 slovakoj, 411 hungaroj).     

 Vidindaĵoj 
 romkatolika preĝejo omaĝe al Sankta Mikaelo de 1774
 klasikisma luterana preĝejo de 1825
 renesanca burgo el la 17-a jarcento, dum la 2-a mondomilito ruiniĝis
 klasikisma nobeldomo proksimume en 1800
 novgotika nobeldomo el la 19-a jarcento
 lago

Kategorio:Municipoj en distrikto Rimavská Sobota